SKRIFTLIG FORESPOERGSEL E-3861/97 af Kirsi Piha (PPE) til Kommissionen (5. december 1997)

Om: Lufttrafik i EU's luftrum

Lufttrafikken i EU er aar for aar steget og stiger stadig. Der er traengsel i luftrummet, og der er stadig flere tilfaelde af de saakaldte »near-misses«. Hvad agter Kommissionen at goere, for at stigningen i lufttrafikken i EU's luftrum ikke giver oeget grobund for ulykker som foelge af traengsel i luftrummet, og hvordan har den forberedt sig paa den stigende lufttrafik i de kommende aar fra de central- og oesteuropaeiske lande?

Svar afgivet paa Kommissionens vegne af Neil Kinnock (22. januar 1998)

Kommissionen har intet kendskab til nogen vedvarende tendens til stigning i antallet af »near-misses« i EU, som kunne vidne om en forvaerring i lufttrafiksikkerheden. Kommissionen deler imidlertid det aerede medlems bekymring over eventuelle konsekvenser af den fremtidige vaekst i lufttrafikken og den deraf foelgende overbelastning af infrastrukturen og luftrummet.

Derfor er Kommissionen af den opfattelse, at EU som en del af lufttransportpolitikken boer spille en fremtraedende rolle inden for styring af lufttrafikken (ATM), og den har taget flere relevante politiske initiativer:

1. Det fjerde rammeprogram for forskning og teknologisk udvikling (FTU) ((KOM(93) 459 endelig udg. )) har, som luftfartsindustrien ogsaa anerkender, ydet et betydeligt bidrag til udviklingen af nye redskaber og koncepter for ATM. Kommission vil viderefoere dette arbejde i loebet af det femte rammeprogram ((EFT C 173 af 7.6.1997. )) med henblik paa at finde nye tekniske loesninger til at styre vaeksten i lufttrafikken.

2. I forlaengelse af konklusionerne paa Det Europaeiske Raad i Essen i 1994 har Kommissionen lagt stor vaegt paa ATM-projekter under tildelingen af budgetmidler fra det transeuropaeiske transportnet for at bidrage til de investeringer, der er noedvendige for at oege lufttrafikkens kontrolkapacitet.

3. Kommissionen har taget flere initiativer, som sigter mod at stoette en betydelig omstrukturering af den nuvaerende institutionelle ramme, i hvilken lufttrafikken styres paa europaeisk niveau. Dette var sigtet med hvidbogen om ATM ((KOM(96) 57 endelig udg. )), der blev offentliggjort i 1996 og med Kommissionens henstilling til Raadets beslutning om bemyndigelse til at indlede forhandlinger med henblik paa at goere EU til medlem af den europaeiske organisation til sikring af luftfarten (Eurocontrol). I de seneste aar er disse initiativer i vidt omfang blevet stoettet af Europa-Parlamentet i forskellige beslutninger, og initiativerne har givetvis hjulpet Eurocontrol til at opnaa den noedvendige autoritet og effektivitet, som nu er indeholdt i den reviderede Eurocontrol konvention, som blev underskrevet den 27. juni 1997, og som giver Eurocontrol status som institution med eneansvar for sikker og effektiv udnyttelse af luftrummet i Europa.

Dette gaelder ogsaa for central og oesteuropaeiske lande, som oensker at tiltraede Eurocontrol, men som tidligere gennem den europaeiske civile luftfartskonference (ECAC) har vaeret associeret i det europaeiske samarbejde med henblik paa at harmonisere og integrere de forskellige ATM-systemer.

Inden for denne ramme har Eurocontrol ogsaa kunnet bistaa disse lande med raadgivning om, hvorledes deres systemer kan moderniseres, og de er blevet bistaaet finansielt via EU's Phare-program.